b'\n_START_ARTICLE_\nZeeta\n_START_SECTION_\nMuoto ja sen historia\n_START_PARAGRAPH_\nZeeta on kehittynyt foinikialaisen kirjaimiston kirjaimesta  (zajin)._NEWLINE_Kreikkalainen zeeta muistutti alun perin foinikialaista esikuvaansa ja n\xc3\xa4ytti enemm\xc3\xa4n suurelta p\xc3\xa4\xc3\xa4tteelliselt\xc3\xa4 I-kirjaimelta latinalaisessa kirjaimistossa kuin nykyiselt\xc3\xa4 zeetalta. Se kehittyi nykyiseen muotoonsa joonialaisessa kirjaimistossa. Zeeta oli k\xc3\xa4yt\xc3\xb6ss\xc3\xa4 useimmissa paikallisissa kreikkalaisissa kirjaimistoissa, mutta puuttui muun muassa Megaran, Fleiuksen ja Ithakan sek\xc3\xa4 joidenkin Suur-Kreikan siirtokuntien ja Kykladien saarten kirjaimistoista._NEWLINE_Epigrafisissa l\xc3\xa4hteiss\xc3\xa4 zeetasta esiintyy muun muassa seuraavanlaisia variantteja:'